ΠΕΡΙΕΧΟΜΕΝΑ
ΑΠΟΦΑΣΕΙΣ
Ορισμός Αποφαινομένων Οργάνων για την εκτέλεση του λιμενικού έργου: «Διαμόρφωση Λιμένος
Καμάρων νήσου Σίφνου».
Ανανέωση Απαγόρευσης θήρας για πέντε (5)
χρόνια σε έκταση δύο χιλιάδων (2.000,00) στρεμμάτων στην περιοχή πέριξ του πυρήνα προσαρ-
μογής στη θέση Γούβα - Μαυρομαντήλα - Γάμος,
περιφέρειας Τ.Κ. Αγ. Γεωργίου, του Δήμου Καρδίτσας, της Π.Ε. Καρδίτσας.
ΑΠΟΦΑΣΕΙΣ
Αριθ. 3122.1-Τ48/22618/2017.
(1)
Ορισμός Αποφαινομένων Οργάνων για την εκτέλεση του λιμενικού έργου: «Διαμόρφωση Λιμέ-
νος Καμάρων νήσου Σίφνου».
Ο ΥΠΟΥΡΓΟΣ
ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
Ένοντας υπόψη:
1. Τις διατάξεις:
α. Του ν. 2932/2001 (ΦΕΚ Α΄ 145), άρθρο δέκατο όγδοο,
«Αρμοδιότητες Γενικής Γραμματείας Λιμένων και Λιμενικής Πολιτικής», όπως τροποποιήθηκε και ισχύει.
β. Του ν. 3044/2002 (ΦΕΚ Α΄ 197) (Άρθρο 14 παρ. 1 περίπτωση δ) όπως αντικαταστάθηκε από το ν. 3153/2003
(Άρθρο 44 παρ. 1) «Θέματα Λιμενικής Πολιτικής».
γ. Του π.δ. 81/2014 (ΦΕΚ Α΄ 125): «Αναδιάρθρωση Περιφερειακών Διοικήσεων Λιμενικού Σώματος - Ελληνικής
Ακτοφυλακής (Λ.Σ.-ΕΛ.ΑΚΤ.) και Λιμενικών Αρχών και
ρύθμιση θεμάτων στελέχωσης αυτών».
δ. Του π.δ. 103/2014 (ΦΕΚ Α΄ 170): «Οργανισμός
Υπουργείου Ναυτιλίας και Αιγαίου».
ε. Του π.δ. 70/2015 (ΦΕΚ Α΄114): «...Ανασύσταση του
Υπουργείου Ναυτιλίας και Αιγαίου και μετονομασία του
σε Υπουργείο Ναυτιλίας και Νησιωτικής Πολιτικής...».
στ. Του π.δ.125/2016 (ΦΕΚ 210Α΄), «Διορισμός Υπουργών, Αναπληρωτών Υπουργών και Υφυπουργών».
2. Το αριθ.  45/17-02-2017 έγγραφο του Δημοτικού
Λιμενικού Ταμείου Σίφνου.
3. Η υπ’ αριθ. 18/2017 απόφαση του Διοικητικού
Συμβουλίου του Δημοτικού Λιμενικού Ταμείου Σίφνου
(ΑΔΑ: 6Λ11ΟΡΙΦ-2ΗΨ).
4. Το αριθ. 18694/591/21-02-2017 έγγραφο της Περιφέρειας Νοτίου Αιγαίου/Γενική Διεύθυνση Αναπτυξιακού
Προγραμματισμού Περιβάλλοντος και Υποδομών/Διεύθυνση Τεχνικών Έργων Κυκλάδων.
5. Το γεγονός ότι από την παρούσα δεν προκαλείται
επιπλέον δαπάνη, αποφασίζουμε:
1. Τον ορισμό της Διεύθυνσης Τεχνικών Έργων Κυκλάδων της Περιφέρειας Νοτίου Αιγαίου ως Προϊσταμένη
Αρχή, την Περιφέρεια Νοτίου Αιγαίου ως φορέα υλοποίησης του έργου και την Διευθύνουσα Υπηρεσία Κυκλά-
δων της Περιφέρειας Νοτίου Αιγαίου ως Διευθύνουσα
Υπηρεσία για την εκτέλεση του έργου: «Διαμόρφωση
λιμένος Καμάρων».
2. Να ληφθούν όλες οι απαιτούμενες από τη νομοθεσία
άδειες και εγκρίσεις που αφορούν στην εν θέματι μελέτη.
Η παρούσα απόφαση ισχύει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Πειραιάς, 24 Μαρτίου 2017
Ο Υπουργός
ΠΑΝΑΓΙΩΤΗΣ ΚΟΥΡΟΥΜΠΛΗΣ
Ι
Αριθ. 532/42596
(2)
Ανανέωση Απαγόρευσης θήρας για πέντε (5) χρόνια σε έκταση δύο χιλιάδων (2.000,00) στρεμμά-
των στην περιοχή πέριξ του πυρήνα προσαρμογής στη θέση Γούβα - Μαυρομαντήλα - Γάμος,
περιφέρειας Τ.Κ. Αγ. Γεωργίου, του Δήμου Καρδίτσας, της Π.Ε. Καρδίτσας.
Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΘΕΣΣΑΛΙΑΣ ΚΑΙ ΣΤΕΡΕΑΣ ΕΛΛΑΔΑΣ
Έχοντας υπόψη:
1. Τις διατάξεις του άρθρου 258 παρ. 5 του ν.δ. 86/1969
που προστέθηκε με το άρθρο 7 παρ. 3 του ν. 177/1985
«Περί αντικαταστάσεως και συμπληρώσεως διατάξεων
τινών του ν.δ. 86/1969 περί Δασικού Κώδικα» (Α΄ 7).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
31 Μαρτίου 2017
ΤΕΥΧΟΣ  ΔΕΥΤΕΡΟ
Αρ. Φύλλου 1134
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 1134/31.03.2017
2. Τις διατάξεις του ν. 3852 / 2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης. (Α΄ 87) Άρθρο 280 «Αρμοδιό-
τητες Αποκεντρωμένης Διοίκησης» παρ Ι και VI.
3. Τις διατάξεις του π.δ. 138/2010 «Οργανισμός της
Αποκεντρωμένης Διοίκησης Θεσσαλίας - Στερεάς Ελλάδας» (Α΄ 231).
4. Την 1669/33104/31-3-2011 απόφαση Γ.Γ.Α.Δ.Θ.Σ.Ε
«Μεταβίβαση δικαιώματος υπογραφής κλπ» (Β΄ 648).
5. Την 78006/2538/1-7-1994 Διαταγή του Υπουργείου
Γεωργίας «Απαγορεύσεις κυνηγίου ορισμένου χρόνου».
6. Τις διατάξεις της 414985/29-11-1985 (Β΄ 757) κοινής
υπουργικής απόφασης Εθνικής Οικονομίας και Υπουργού Γεωργίας «Περί μέτρων διαχείρισης της άγριας πτη-
νοπανίδας», όπως αυτή τροποποιήθηκε και ισχύει και
την Η.Π. 37338/1807/Ε. 103/1-9-2010κοινή υπουργική
απόφαση Υπουργών Οικονομικών - Οικονομίας, Ανταγωνιστικότητας και Ναυτιλίας - Περιβάλλοντος, Ενέργειας
και Κλιματικής Αλλαγής «Καθορισμός μέτρων και διαδικασιών για την διατήρηση της άγριας ορνιθοπανίδας
κτλ» (Β΄ 1495).
7. Την 1540/149013/26-7-2012 απόφαση Γ.Γ.Α.Δ.Θ.Σ.Ε.
περί πενταετούς απαγόρευσης θήρας στην ανωτέρω
περιοχή της Π.Ε. Καρδίτσας (FEK 2274/B/2012).
8. Την 139327/1834/29-32016 (ΑΔΑ:713664653Π8-2ΙΨ)
εγκύκλιο του Υπουργείου Περιβάλλοντος και Ενέργειας
με θέμα: «Δημοσίευση των Δασικών Απαγορευτικών
Διατάξεων (ΔΑΔ) στην Εφημερίδα της Κυβερνήσεως».
9. Την 938/41488/14-3-2017 πρόταση του Δασαρχείου
Καρδίτσας.
10. Το γεγονός ότι στην εν λόγω περιοχή επιβάλλεται η
απαγόρευση του κυνηγίου για την προστασία, ανάπτυξη, αναπαραγωγή και εκμετάλλευση του θηραματικού
πλούτου και της άγριας πανίδας, αποφασίζουμε:
Εγκρίνουμε την Ανανέωση της 1540/149013/
26-7-2012 απόφασης Γενικού Γραμματέα Αποκεντρωμένης Διοίκησης Θ.Σ.Ε. και απαγορεύουμε τη θήρα όλων
των θηραμάτων για πέντε (5) χρόνια ήτοι από 1-9-2017
έως 31-8-2022 σε έκταση 2.000,00 στρεμμάτων στη θέση
«Γούβα - Μαυρομαντήλα - Γάμος» περιοχής Τ.Κ Αγ. Γεωργίου του Δήμου Καρδίτσας της Π.Ε. Καρδίτσας που πε-
ρικλείεται από δρόμο Γούβας - Γεφύρι Νάκαινας - θέση
Πηγάδι - Μαυροράχη - Ορόσημο Στρατού (Αγ. Γεωργίου)
Διάσελο Κοκκινοπίλια - Μαυρομαντήλα (Αγ. Γεωργίου Ξυνονερίου) αγροτικό δρόμο Γούβας προς Ξυνονέρι όπως
αυτή απεικονίζεται στα συνημμένα στην παρούσα, τοπογραφικό διάγραμμα κλίμακας 1:10.000 και χάρτη περιοχής
κλίμακας 1:20.000 και αποτελεί αναπόσπαστο τμήμα της
απόφασης αυτής, θεωρημένα από τον Προϊστάμενο της
Διεύθυνσης Δασών Καρδίτσας και ορίζεται ως εξής:
Ανατολικά: θέση Γούβα
Δυτικά: Θεση Πλατανιά
Βόρεια: θέση Τραγασιά - Αμπέλια Αγ. Γεωργίου - Ξυνονερίου
Νότια: θέση Παπαδιά - Παλιόσπιτα - Κρεμαστόμυλος
Η τήρηση της ανατίθεται στα όργανα της Δασικής
Υπηρεσίας, Αστυνομίας, Ζ΄ Κυνηγετική Ομοσπονδία
Θεσσαλίας και Νήσων Σποράδων, Κυνηγετικό Σύλλογο
Καρδίτσας, Κυνηγετικό Σύλλογο Παλαμά και σε κάθε φιλόνομο πολίτη. Οι παραβάτες της παρούσας διώκονται
και τιμωρούνται σύμφωνα με τις περί θήρας ισχύουσες
διατάξεις.
Το Δασαρχείο Καρδίτσας παρακαλείται για την έκδοση
της σχετικής Δ.Α.Δ. Η ανωτέρω απαγόρευση θα ισχύει
για την κυνηγετική περίοδο 2017 - 2022.
Από τις διατάξεις της παρούσας, δεν προκαλείται δαπάνη σε βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 1134/31.03.2017
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 1134/31.03.2017
Η απόφαση αυτή να δημοσιευθεί στην Εφημερίδα της Κυβερνήσεως.
Καρδίτσα, 27 Μαρτίου 2017
Με εντολή Γενικού Γραμματέα
Αποκεντρωμένης Διοίκησης
Η Διευθύντρια Δασών Καρδίτσας
ΧΡΥΣΗ ΠΑΠΑΒΑΪΟΥ

[Source: 20170201134.pdf | Tokens: 6327]